A-feur ma pade an Eil brezel-bed e voe muioch-mui a golloù er Waffen-SS. Goude 1942 pergen e rankas pennoù ar skourr digeriñ an dorioù dan dud a veze lakaet da Volksdeutsche (alaman dre ar bobl) gant an nazied, da lavarout eo tud a orin alaman na oant ket o chom en Trede Reich ; pelloch e voe tutet Elzasiz ha Loreniz, dre ret peurvuiañ, alese anv anv gallek Malgré-nous a voe roet dezho ; diwezhatoch choazh e voe ebarzhet tud eus ar broioù a oa bet aloubet, eus Albania betek Belgia hag eus Danmark betek Ukraina hep teurel pled do orin germanek pe get, gant ma youlent stourm dindan banniel an Trede Reich.